ปัญหา: ตามที่เมื่อวันที่ 23 ธ.ค. 66 มีการนัดประชุมในเรื่องการทำประชาพิจารณ์ รับฟังความคิดเห็นของประชาชนในเรื่องการทำผังเมือง กทม. ปรับปรุงครั้งที่4 ประชาชนมีที่อยู่แถวถนนไมตรีจิต คลอง 8 เขตคลองสามวา  ซึ่งปกติกรุงเทพมหานครนัดประชุม 09.00 น. แต่วันดังกล่าวมีการเลยเวลามา ทำให้มีเวลาฟังความคิดเห็นของประชาชนน้อยมาก ประชาชนจึงขอเสนอแนะดังนี้ 
1. ขอให้กรุงเทพมหานครยกเลิกผังพื้นที่สีขาวลายเขียว ตั้งแต่ซอยไมตรีจิต 9 ไปจนถึงคลอง 8 คลอง9 ที่ติดอำเภอลำลูกกา จังหวัดปทุมธานี ลงมาทางลาดกระบังจนมาถึงสนามบินสุวรรณภูมิ
2. ขอให้ทางกรุงเทพมหานคร ร่วมกำหนดนโยบายกับจังหวัดโดยรอบพื้นที่ในเรื่องนโยบายของการพัฒนาระบบคูคลองและแก้มลิงในพื้นที่ของจังหวัดตนเอง เพื่อไม่ให้น้ำในจังหวัดตนเองล้นท่วมไปจังหวัดข้างเคียง
3. ควรให้ทางอำเภอลำลูกกา จังหวัดปทุมธานี มีการบริการจัดการเรื่องน้ำไม่ให้ท่วมเข้ากรุงเทพมหานคร
4. แนะนำให้ทางกรุงเทพมหานคร เรียกคืนพื้นที่จากประชาชนที่บุกรุกสร้างบ้านเรือนในเขตคลองชลประทานและเบิกคูคลองให้กว้างและลึกขึ้นเพื่อให้น้ำไหลได้สะดวกขึ้น
5. บริเวณคลอง 8 คลอง 9 ถนนไมตรีจิต 9 การทางพิเศษแห่งประเทศไทยมีการอนุมัติโครงการทางด่วนยกระดับ จากถนนจตุโชติ มาทางทิศตะวันออก ข้ามถนนหทัยราษฎร์ ข้ามคลองสามวา ข้ามถนนนิมิตรใหม่ ข้ามคลอง 8 และมีจุดพักรถหรือRest Area พื้นที่ระหว่างคลอง 8 กับคลอง 9 ถ้าให้น้ำเข้าในพื้นที่Rest Areaของพื้นที่ทางด่วนพิเศษก็จะทำให้เกิดการเสียหายได้ ขอให้ทางกรุงเทพมหานครพิจารณาเรื่องดังกล่าว 
ถนน: ดินสอ
จุดสังเกต: ศาลาว่าการกรุงเทพมหานคร
เขต: พระนคร
#1555